gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8796, del 23-04-2020 (2020/3008)

RESOLUCIÓ de 21 d'abril de 2020, del Protectorat de Fundacions de la Generalitat, per la qual es fa públic l'extracte de diverses resolucions de la directora general de Modernització i Relacions amb l'Administració de Justícia, relatives a la inscripció de la baixa de diverses fundacions en el Registre de Fundacions de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8796

Data del DOGV
:   23-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3008


Data del document
:   21-04-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 21 d'abril de 2020, del Protectorat de Fundacions de la Generalitat, per la qual es fa públic l'extracte de diverses resolucions de la directora general de Modernització i Relacions amb l'Administració de Justícia, relatives a la inscripció de la baixa de diverses fundacions en el Registre de Fundacions de la Comunitat Valenciana. [2020/3008]  
  
La Direcció General de Modernització i Relacions amb l'Administració de Justícia, en l'exercici de funcions de Protectorat de Fundacions de la Generalitat, ha dictat les resolucions següents:  
  
  
- Resolució de data 10 d'abril de 2020, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual s'acorda inscriure en el Registre de Fundacions de la Comunitat Valenciana la baixa registral de la Fundació de la Comunitat Valenciana de l'Advocat Eduardo Calabuig Martínez.  
  
- Resolució de data 10 d'abril de 2020, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual s'acorda inscriure en el Registre de Fundacions de la Comunitat Valenciana la baixa registral de la Fundació Icav Fundació de la Comunitat Valenciana.  
  
Cosa que es fa pública en compliment del que disposa l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del protectorat «donar publicitat a l'existència i activitats de les fundacions», així com per apreciar-se la concurrència d'interés públic en el coneixement general d'això.  
  
València, 21 d'abril de 2020.- La consellera de Justícia, Interior i Administració Pública, p. d. c. (R 02.08.2019; DOGV 8606, 05.08.2019), la secretaria autonòmica de Justícia i Administració Pública: Mireia Llobera Vila.
Diari Oficial de la Generalitat Valenciana


Sumari del DOGV 8834, del 15-06-2020 (2020/4029)

Notificació de la sentència dictada en el judici verbal número 1754/2020
------------------------------------------------------------------------

### Dades del document

Número de DOGV
:   8834

Data del DOGV
:   15-06-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4029


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el judici verbal número 1754/2020 [2020/4029]  
En el judici a què s'ha fet referència, seguit en aquest jutjat, s'ha dictat resolució en el dia de hui, en la qual s'ordena notificar a Melody Gutiérrez Boronat i a Logística Santa Pola, SLU, la sentència de data 20 d'abril de 2020, atés que ha resultat negativa la pràctica de la diligència en el domicili que consta en les actuacions i que se'n desconeix el parador.  
Se li fa saber que el text íntegre de la resolució es troba a la seua disposició en la Secretaria d'aquest jutjat, que aquesta resolució no és ferma i que, en contra, s'hi pot interposar un recurs dins del termini de 20 dies, davant d'aquest jutjat i amb la constitució prèvia del depòsit per a recórrer-hi que estableix la disposició addicional quinzena de la Llei orgànica del poder judicial.  
Els terminis queden en suspens fins que s'alce l'estat d'alarma declarat mitjançant l'RD 463/20, de 14 de març.  
I, a fi que valga de notificació en deguda forma a Melody Gutérrez Boronat i a Logística Santa Pola, SLU, expedisc aquest edicte. Elx (Alacant), 30 d'abril de 2020.  
De conformitat amb el que disposa la Llei orgànica 15/99, de 13 desembre, de protecció de dades de caràcter personal, i altra legislació vigent en la matèria, les dades contingudes en aquesta comunicació tenen caràcter confidencial, per la qual cosa en queda prohibida la transmissió o comunicació pública per qualsevol mitjà o procediment, i aquestes han de ser tractades exclusivament per a les finalitats pròpies de l'Administració de justícia.  
El contingut de l'edicte s'ajusta al que disposa la Instrucció 6/12 de la Secretaria de l'Administració de Justícia.  
  
Elx, 30 d'abril de 2020.- La lletrada de l'Administració de justíc
Diari Oficial de la Generalitat Valenciana


Sumari del DOGV 8862, del 21-07-2020 (2020/5568)

RESOLUCIÓ de 7 de juliol de 2020, del director general de l'IVAJ, per la qual es modifica la resolució que estableix els criteris per al reconeixement de Bones Pràctiques en l'àmbit de la intervenció amb joves.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8862

Data del DOGV
:   21-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5568


Data del document
:   07-07-2020

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 7 de juliol de 2020, del director general de l'IVAJ, per la qual es modifica la resolució que estableix els criteris per al reconeixement de Bones Pràctiques en l'àmbit de la intervenció amb joves. [2020/5568]  
El dia 1 de març de 2019 es va publicar (DOGV núm. 8497) la resolució del director general de l'Institut Valencià de la Joventut (IVAJ) per la qual s'establien els criteris per al reconeixement i la inclusió en un Catàleg de bones pràctiques, d'aquelles intervencions amb joves d'especial valor i que puguen servir com a referència per a dissenyar i dur a terme altres actuacions.  
En la reunió del Consell Rector de l'IVAJ celebrada el passat dia 7 d'octubre es va aprovar una proposta de modificació de l'article 5.1, que estableix la composició de la comissió de valoració i selecció de les propostes presentades.  
Per això, i en ús de les facultats atribuïdes per la Llei 15/2017, de 10 de novembre, de la Generalitat, de polítiques integrals de joventut, resolc:  
  
Modificar el punt 1 de l'article 5, que queda redactat de la forma següent: «Per a la valoració i selecció de les sol·licituds presentades, la Direcció General de l'IVAJ nomenarà una comissió de valoració, que estarà integrada per:  
- Dues persones d'entre el personal funcionari de l'IVAJ, una de les quals ocuparà la presidència, i l'altra la secretaria. La persona que n'ocupe la secretaria actuarà amb veu però sense vot.  
- Dues persones representants dels i de les professionals de joventut, a proposta de l'Associació de Professionals de Joventut de la Comunitat Valenciana.   
- Dues persones, una persona jove i una altra de reconegut prestigi en l'àmbit de l'oci educatiu, a proposta pel Consell Valencià de la Joventut.»  
  
València, 7 de juliol de 2020.- El director general de l'IVAJ: Jesús Martí Nadal.
Diari Oficial de la Generalitat Valenciana


Sumari del DOGV 8729, del 30-01-2020 (2020/480)

RESOLUCIÓ de 20 de gener de 2020, de la Universitat d'Alacant, per la qual s'adjudica la plaça de Professora o Professor Contractat Doctor núm. DC03985 en l'àrea de coneixement de "Dret Civil" a María Cristina Berenguer Albadalejo.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8729

Data del DOGV
:   30-01-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/480


Data del document
:   20-01-2020

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 20 de gener de 2020, de la Universitat d'Alacant, per la qual s'adjudica la plaça de Professora o Professor Contractat Doctor núm. DC03985 en l'àrea de coneixement de "Dret Civil" a María Cristina Berenguer Albadalejo. [2020/480]  
De conformitat amb la base desena del concurs de places de personal docent i investigador en règim de contractació laboral, convocat per resolució de 23 de setembre de 2019 (DOGV de 30 de setembre de 2019), i a proposta de la Comissió de Selecció Jutjadora de la plaça de Professora o Professor Contractat Doctor núm. DC03985 de l'àrea de coneixement de Dret Civil, Departament de Dret Civil, s'adjudica aquesta plaça a María Cristina Berenguer Albadalejo, con DNI \*\*\*6170\*\*.  
Contra la present resolució, que esgota la via administrativa, es podrà interposar recurs contenciós administratiu davant del Jutjat Contenciós-Administratiu dels d'Alacant que resulte competent, en el termini de dos mesos comptadors a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la Llei Orgànica 6/2001, de 21 de desembre, d'universitats i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant del rector, de conformitat amb el que disposa els articles 123 y 124 de la Llei 39/2015.  
  
  
Alacant, 20 de gener de 2020.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8849, del 03-07-2020 (2020/5190)

Informació pública del projecte d'ordre de la Conselleria de Política Territorial, Obres Públiques i Mobilitat, per la qual es regulen el sistema de descans obligatori i la limitació diària en la prestació del servei del taxi en l'àrea de prestació conjunta d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8849

Data del DOGV
:   03-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/5190


Data del document
:   30-06-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * cooperació administrativa

Informació pública del projecte d'ordre de la Conselleria de Política Territorial, Obres Públiques i Mobilitat, per la qual es regulen el sistema de descans obligatori i la limitació diària en la prestació del servei del taxi en l'àrea de prestació conjunta d'Alacant. [2020/5190]  
D'acord amb el que s'estableix en els articles 133.2 de la Llei 39/2015, de 2 d'octubre, del procediment administratiu comú de les administracions públiques; 42 i 43.1.c de la Llei 5/1983, de 30 de desembre, del Consell; 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, s'acorda sotmetre a informació pública, pel termini de set dies hàbils, el projecte d'ordre de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació del servei del taxi en l'àrea de prestació conjunta d'Alacant.  
El còmput del termini s'iniciarà l'endemà de la publicació de la present resolució en el Diari Oficial de la Generalitat Valenciana.  
  
El projecte normatiu estarà exposat en els següents llocs:   
  
- Adreça d'internet:   
http://politicaterritorial.gva.es/va/audiencia-e-informacion-publica/procesos-abiertos  
Les al·legacions, suggeriments, o observacions efectuats per les persones o entitats que s'hi consideren interessades han de formular-se telemàticament a aquesta direcció general per qualsevol de les formes establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
València, 30 de juny de 2020.- La directora general d'Obres Públiques, Transport i Mobilitat Sostenible: Roser Obrer Marco.
Diari Oficial de la Generalitat Valenciana


Sumari del DOGV 8899, del 07-09-2020 (2020/7087)

DECRET 125/2020, de 4 de setembre, del Consell, de nomenament de Pere Rostoll Fernández com a director general de Relacions Informatives.
-----------------------------------------------------------------------------------------------------------------------------------------

### Dades del document

Número de DOGV
:   8899

Data del DOGV
:   07-09-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/7087


Data del document
:   04-09-2020

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat

DECRET 125/2020, de 4 de setembre, del Consell, de nomenament de Pere Rostoll Fernández com a director general de Relacions Informatives. [2020/7087]  
D'acord amb els articles 17.a i 28.b de la Llei 5/1983, de 30 de desembre, de la Generalitat, del Consell, a proposta del president de la Generalitat, prèvia deliberació del Consell, en la reunió de 4 de setembre de 2020,  
  
  
DISPOSE  
  
Nomenar Pere Rostoll Fernández director general de Relacions Informatives.  
  
Aquest decret tindrà efectes des del l'endemà de la publicació al Diari Oficial de la Generalitat Valenciana.  
  
València, 4 de setembre de 2020  
  
El president de la Generalitat  
XIMO PUIG I FERRER
Diari Oficial de la Generalitat Valenciana


Sumari del DOGV 8857, del 15-07-2020 (2020/5612)

Informació pública de la proposta de modificació de la Llei 15/2008, de 5 de desembre, de la Generalitat, d'Integració de les persones immigrants a la Comunitat Valenciana.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8857

Data del DOGV
:   15-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/5612


Data del document
:   03-07-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Descriptors 

:   * Vicepresidència i Conselleria d'Igualtat i Polítiques Inclusives
    * cooperació administrativa

Informació pública de la proposta de modificació de la Llei 15/2008, de 5 de desembre, de la Generalitat, d'Integració de les persones immigrants a la Comunitat Valenciana. [2020/5612]  
De conformitat amb el que estableix l'article 133.2 de la Llei 39/2015, d'1 d'octubre, del procediment administratiu comú de les administracions públiques, s'inicia l'obertura d'un període d'audiència i informació públiques, comptat a partir de l'endemà de la publicació del present anunci en el Diari Oficial de la Generalitat Valenciana, amb l'objecte de donar audiència a les persones potencialment afectades i demanar totes les aportacions addicionals que puguen fer-se per altres persones o entitats.  
La proposta de modificació de la Llei 15/2008 podrà ser consultada en el web de la Vicepresidència i Conselleria d'Igualtat i Polítiques Inclusives, en l'apartat http://www.inclusio.gva.es/ca/audiencia-publica-procesos-abiertos, o en el Portal de Transparència de la Generalitat (http: www.gvaoberta.gva.es).  
Les al·legacions, suggeriments o observacions podran ser remesos, perquè siguen considerats, a la Direcció General d'Igualtat en la Diversitat, per correu electrònic a l'adreça diversitat\_ekiuwywdyakx@nnp.dp, amb l'assumpte «Aportacions a la proposta de modificació de la Llei 15/2008».  
Per a l'adequada interpretació, valoració i, si escau, incorporació de les aportacions, aquestes hauran d'especificar l'article i l'apartat del projecte al qual es refereixen, la modificació que es proposa i les raons en les quals se sustenta. Es recomana, així mateix, adjuntar-hi una proposta de redacció alternativa.  
El termini d'aquesta audiència és de deu dies hàbils a partir de l'endemà de la publicació del present anunci en el Diari Oficial de la Generalitat Valenciana.  
  
València, 13 de juliol de 2020.- El director general d'Igualtat en la Diversitat: José de Lamo Pastor.
Diari Oficial de la Generalitat Valenciana


Sumari del DOGV 8962, del 27-11-2020 (2020/9835)

Informació pública de l'ordenança reguladora del control de residus de la construcció i la demolició (RCD).
-----------------------------------------------------------------------------------------------------------

### Dades del document

Número de DOGV
:   8962

Data del DOGV
:   27-11-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/9835


Organisme emissor
:   Ajuntament de Gandia

Tipus de document
:   Anunci

Informació pública de l'ordenança reguladora del control de residus de la construcció i la demolició (RCD). [2020/9835]  
La Comissió del Ple de Gestió del Territori, Urbanisme i Serveis Bàsics, en sessió ordinària-dispositiva de caràcter públic celebrada el dia 12 de novembre de 2020 i en l'exercici de les atribucions de caràcter decisori delegades pel Ple de la Corporació en sessió d'11 de juliol de 2019 (BOP núm. 147 d'01.08.2019), a l'empara del que disposa l'article 123.3 de la Llei 7/1985, de 2 d'abril, reguladora de les bases del règim local, i el 128 del Reglament Orgànic del Ple (ROPLE), ha aprovat l'Ordenança reguladora del control de residus de la construcció i la demolició (RCD) (exp. 21219/2020)  
La qual cosa se sotmet a informació pública i audiència als interessats als efectes i en compliment del que preveu l'article 49 de la Llei 7/1985, de 2 d'abril, reguladora de les bases del règim local, a fi que en el termini de trenta (30) dies hàbils, a comptar des de l'endemà a l'última publicació en els diaris oficials Diari Oficial de la Generalitat Valenciana, i en el Butlletí Oficial de la Província de València (DOGV i BOP), els interessats puguen examinar l'expedient de referència, que està de manifest a les dependències de Secretaria General i Urbanisme, i en la seua pàgina web, www.gandia.org, i presentar, si és procedent, les reclamacions o suggeriments que estimen oportunes davant la Comissió del Ple de Gestió del Territori, Urbanisme i Serveis Bàsics de la Corporació.  
En el cas que no es formulen reclamacions en el termini indicat, l'acord d'aprovació inicial, anteriorment ressenyat, esdevindrà definitiu i, per consegüent, aprovada amb tal caràcter la referida norma reglamentària, de conformitat amb el que disposa l'article 49 in fine de la Llei 7/1985.  
  
Gandia, 18 de novembre de 2020. El titular acctal. de l'òrgan de suport a la JGCG (Decret núm. 7053, de 29.10.2020): Francisco Rius Mestre.
Diari Oficial de la Generalitat Valenciana


Sumari del DOGV 8963, del 30-11-2020 (2020/10958)

Extracte de la Resolució de data 16 de novembre de 2020, del rector de la Universitat Politècnica de València, per la qual es convoca la sisena edició del premi del Consell Social «Càtedra Cultura Directiva i Empresarial» al millor projecte per a l'any 2020/2021.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8963

Data del DOGV
:   30-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10985


Data del document
:   16-11-2020

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de data 16 de novembre de 2020, del rector de la Universitat Politècnica de València, per la qual es convoca la sisena edició del premi del Consell Social «Càtedra Cultura Directiva i Empresarial» al millor projecte per a l'any 2020/2021. [2020/10844]  
 BDNS (identif.): 536020.  
De conformitat amb el previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria. El text complet de pot consultar-se en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Almenys un dels socis creadors de l'empresa o projecte ha d'haver cursat o estar cursant els seus estudis a la Universitat Politècnica de València.  
No podran presentar-se a la convocatòria projectes o empreses promogudes i/o participades per personal de la Universitat Politècnica de València.  
  
Segon. Objecte  
L'objecte d'aquesta convocatòria és premiar i reconèixer la cultura directiva i empresarial.  
  
Bases Reguladores  
Accessibles en la pàgina web del Consell Social de la UPV   
www.upv.es/entidades/CS  
  
Quart. Quantía  
El premi Càtedra Cultura Directiva i Empresarial amb import de 3.000 euros, segons s'especifica en les bases reguladores del procediment.  
  
Cinqué. Termini de presentació de sol·licituds  
El termini de presentació de sol·licituds estarà obert des de l'endemà de la publicació d'aquest extracte en el Diari Oficial de la Generalitat Valenciana fins al 31 de gener de 2021.  
  
València, 16 de novembre de 2020.- El rector de la Universitat Politècnica de València: Francisco José Mora Mas